b'\n_START_ARTICLE_\n\xc4\x8crni bratje\n_START_PARAGRAPH_\n\xc4\x8crni bratje so bili tajno ilegalno protifa\xc5\xa1isti\xc4\x8dno zdru\xc5\xbeenje primorskih dijakov, ki je posnemalo organizacijo TIGR._NEWLINE_Septembra 1930, kmalu po italijanski likvidaciji vodilnih \xc4\x8dlanov TIGR pri Bazovici so jo v Gorici ustanovili dijaki Zorko Rejec, Mirko Brezav\xc5\xa1\xc4\x8dek, Danilo Pirc in Just Brezigar._NEWLINE_\xc4\x8clani so bili: Zorko Rejec, Just Brezigar, Rudolf Torkar, Stanislav Gorki\xc4\x8d, Danilo Pirc, Kamilo Rijavec, Ivan Verdikon, Rafael Bre\xc5\xa1an, Radislav Svi\xc5\xa1\xc4\x8duk, Ivan Ga\xc5\xa1per\xc4\x8di\xc4\x8d, Avgu\xc5\xa1tin \xc5\xa0kerjanc, Viktor Grohar, Rudolf Munih, Franc Lapajne, Karlo \xc5\xbdbogar, Franc Hvali\xc4\x8d in Peter Levpu\xc5\xa1\xc4\x8dek_NEWLINE__NEWLINE_\xc5\xbde v nekaj mesecih so jih Italijani odkrili in mu\xc4\x8dili. Zaradi posledic mu\xc4\x8denja je 14-letni Mirko Brezav\xc5\xa1\xc4\x8dek 21.2.1931 tudi umrl._NEWLINE_Zgodba je z nekaj fiktivnimi elementi temelj povesti Franceta Bevka \xc4\x8crni bratje iz 1952 in filmske upodobitve \xc4\x8crni bratje v re\xc5\xbeiji Tuga \xc5\xa0tiglica iz 2010. O \xc4\x8crnih bratih je za filmsko upodobitev Drago Mislej - Mef ustvaril tudi istoimensko pesem._NEWLINE_Just Brezigar je od \xc4\x8crnih bratov \xc5\xbeivel najdlje, sicer od 10.2.1915 do 2.11.2010.'